
PëR Dhënien e ndihmës ekonomike

Në mbështetje të nenit 1 të ligjit nr.8008, datë 5.10.1995 “Për disa ndryshime në ligjin  nr.7710, datë 18.5.1993 “Për ndihmën dhe përkujdesjen shoqërore”, me propozimin e Ministrisë së Punës, Emigracionit, Përkrahjes Sociale dhe  ish-të Përndjekurve Politikë, Këshilli i Ministrave

V e n d o s i :

1. Për të përcaktuar nivelin maksimal të ndihmës  ekonomike të plotë mujore, merret në konsideratë niveli bazë i  pagesës së papunësisë.
2. Niveli maksimal i ndihmës ekonomike të plotë mujore  që përfitonë familja, nuk mund të jetë më i madh se 250 për qind të nivelit bazë të pagesës së papunësisë.
3. Masa e ndihmës ekonomike të plotë mujore për familjen përbëhet nga dy pjesë dhe llogaritet nga shuma aritmetike e tyre. Pjesët përbërëse të saj janë :
a) shuma bazë, e cila i jepet vetëm kryefamiljarit dhe  nuk mund të jetë më e madhe se 95 për qind e nivelit bazë të pagesës mujore të papunësisë;
b) një përqindje mbi shumën bazë, për çdo anëtar tjetër të familjes, sipas këtyre përmasave:
 - jo më shumë se 100 për qind e kryefamiljarit, nëse anëtari është mbi moshë pune, ose i paaftë fizikisht a mendërisht:
- jo më shumë se 20 për qind e kryefamiljarit, nëse është  në moshë pune;
- jo më shumë se 25 për qind  e kryefamiljarit, nëse është  nën moshën e punës.
3. Këshilli i bashkisë dhe komunës vendos për masën e  ndihmës ekonomike që përfitonë familja, duke u mbështetur në këta tregues:
a) fondin e akorduar nga Ministria e Punës, Emigracionit, Përkrahjes Sociale dhe ish-të Përndjekurve Politikë;
b) vendimin e Këshillit të Ministrave nr.605, datë 30.10.1995 “Për kriteret e vlerësimit të ndihmës ekonomike”;
c) kriteret specifike lokale;
ç) nivelin maksimal të ndihmës ekonomike mujore të përcaktuar në pikën 2 dhe 3 të këtij vendimi.
4. Kriteret specifike lokale përcaktohen nga këshillat e bashkive dhe komunave, por ato nuk mund të jenë në kundërshtim me vendimin e Këshillit të Ministrave nr.605, datë 30.10.1995, si  dhe nuk mund të mbështetin tejkalimin e buxhetit të arkoduar për  ndihmë ekonomike.
5. Ndihma ekonomike mujore e pjesshme, që përfitonë familja, është diferencë ndërmjet nivelit maksimal të ndihmës ekonomike mujore të plotë dhe të ardhurave aktuale të familjes, në të cilat hyjnë:
a) të ardhurat nga  veprimëtaria ekonomike;
b) të ardhura nga çdo sistem i mbrojtjes shoqërore,  shtetërore, ose private, ose individual;
c) nga kapitali;
ç) nga anëtar i familjes jashtë shtetit;
d) nga toka (përveç tokës në proces shfrytëzimi);
dh) nga bagëtia;
e) nga kafshët dhe shpendët;
ë) nga vreshtat, kopshtaria dhe mbajtja e bletëve.
6. Niveli maksimal i ndihmës ekonomike mujore të plotë ndryshon në përputhje të plotë me ndryshimin e nivelit bazë të  pagesës mujore të papunësisë, sipas udhëzimit të Ministrisë së  Punës, Emigracionit, Përkrahjes Sociale dhe ish-të Përndjekurve Politikë.
7. Në vendimin e Këshillit të Ministrave nr.453,  datë 26.9.1994, pikat 1, 2, 3 shfuqizohen.
8. Ngarkohen  Ministria e Punës, Emigracionit, Përkrahjes Sociale dhe ish-të Përndjekurve Politikë dhe Ministria e Bujqësisë dhe e Ushqimit të nxjerrin udhëzimet e nevojshme në zbatim të këtij vendimi.
Ky vendim hyn në fuqi më 1 dhjetor 1995.

